CELEX: 52013PC0647
Language: fi
Date: 2013-09-18
Title: Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta

|
			
		
		
		52013PC0647
		
			Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöön ottamisesta /* COM/2013/0647 final - 2013/ () */
			
				
		
		
			
			   	PERUSTELUT
[Neuvoston asetuksessa vuosia 2014–2020
koskevan monivuotisen rahoituskehyksen vahvistamisesta] säädetään, että
joustovälineestä voidaan ottaa käyttöön varoja sellaisten tarkasti
määriteltyjen menojen rahoittamiseksi, joita ei voida kattaa yhden tai useamman
monivuotiseen rahoituskehykseen sisältyvän otsakkeen enimmäismäärien rajoissa.
Tutkittuaan kaikki mahdollisuudet määrärahojen
uudelleen kohdentamiseen otsakkeen 1 b sisällä komissio esittää [vuosia
2014–2020 koskevan monivuotisen rahoituskehyksen vahvistamisesta annetun
neuvoston asetuksen 11 artiklan] mukaisesti, että joustovälineestä otetaan
käyttöön 78 380 000 euron määrä, jolla täydennetään Euroopan
unionin varainhoitovuoden 2014 yleiseen talousarvioon otettua rahoitusta
ylittämällä otsakkeen 1 b enimmäismäärä ja joka käytetään Kyproksen
rakennerahasto-ohjelmien rahoittamiseksi, jotta rakennerahastoista voidaan
myöntää Kyprokselle ylimääräistä rahoitusta.
Budjettivallan käyttäjiä muistutetaan siitä,
että päätös on julkaistava Euroopan unionin virallisessa lehdessä
viimeistään Euroopan unionin varainhoitovuoden 2014 talousarvion julkaisemisen
yhteydessä.
Ehdotus
EUROOPAN PARLAMENTIN JA NEUVOSTON PÄÄTÖS
joustovälineen varojen käyttöön ottamisesta
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon [neuvoston asetuksen vuosia
2014–2020 koskevan monivuotisen rahoituskehyksen vahvistamisesta ja erityisesti
sen 11 artiklan],
ottavat huomioon Euroopan komission
ehdotuksen,
sekä katsovat, että kun kaikki mahdollisuudet
määrärahojen uudelleen kohdentamiseen otsakkeen 1 b sisällä on tutkittu,
näyttää siltä, että joustovälineestä on tarpeen ottaa käyttöön
78 380 000 euron määrä, jolla täydennetään Euroopan unionin
varainhoitovuoden 2014 yleiseen talousarvioon otettua rahoitusta ylittämällä
otsakkeen 1 b enimmäismäärä ja joka käytetään Kyproksen
rakennerahasto-ohjelmien rahoittamiseksi, jotta rakennerahastoista voidaan
vuonna 2014 myöntää Kyprokselle ylimääräistä rahoitusta 100 000 000 euroa,
OVAT HYVÄKSYNEET TÄMÄN PÄÄTÖKSEN: 
1 artikla
Otetaan joustovälineestä
78 380 000 euroa otsakkeeseen 1 b sisältyvinä
maksusitoumusmäärärahoina Euroopan unionin varainhoitovuoden 2014 yleiseen
talousarvioon.
Edellä mainitulla määrällä täydennetään
otsakkeeseen 1 b kuuluvia Kyproksen rakennerahasto-ohjelmien määrärahoja.
2 artikla
Tämä päätös julkaistaan Euroopan unionin
virallisessa lehdessä.
Tehty Brysselissä
Euroopan parlamentin puolesta                    Neuvoston
puolesta
Puheenjohtaja                                               Puheenjohtaja